Honkonga Politeknika Universitato

La Politeknika Universitato de Honkongo (, jyutping Hoeng 1 gong 2 Lei 5 gung, , mallongigite 理大, Lǐdà, Lei5daai6; ankaŭ konata akronime kiel PolyU aŭ HKPU) estas publika universitato situanta en la distrikto Hung Ham de Honkongo. 

Fondita en 1937 kiel registar-administrata komerca lernejo, ĝi ricevis universitatan statuson en 1994. Ĝin financas la Stipendia Komitato de la Universitato de Hongkongo kaj kunlaboras kun 440 edukaj institucioj el 47 landoj. Ĝi estas la plej granda ŝtatfinancita universitato en Honkongo laŭ studenta nombro. Ĝi havas ĉirkaŭ 1 000 plentempajn instruistojn kaj preskaŭ 16 500 studentojn.

 Historio 
Fondita en 1937 en Wan Chai kiel la unua registar-financita teknika altlernejo de Honkongo, la lernejo estis renomita al Hong Kong College of Technology post la Dua Mondmilito. En 1957, la altlernejo malfermiĝis sur nova kampuso en Hung Ham, Kowloon City. En 1972, la altlernejo estis renomita al The Hong Kong Polytechnic, kaj en 1994, ĝi estis akreditita kiel universitato kaj poste ŝanĝis sian nomon.

En novembro 2019, dum grandskalaj kontraŭregistaraj protestoj, la kampuso de la Politeknika Universitato fariĝis unu el la ĉefaj centroj de opoziciemaj studentoj kaj kontraŭ-Pekinaj aktivuloj.   

Laŭ diversaj rangotabeloj, la Politeknika Universitato de Honkongo estas inter la kvin plej bonaj universitatoj en Honkongo kaj inter la 30 plej bonaj universitatoj en Azio.

 Organizo 

 Fakultato de Aplikata Scienco kaj Tekstiloj (aplikataj sciencoj)
 Fakultato de Komerco
 Fakultato de Konstruado kaj Medio (Konstruinĝenieriko kaj Mediaj Sciencoj)
 Fakultato de Inĝenierarto
 Fakultato de Sano kaj Sociaj Sciencoj
 Fakultato de Filozofio
 Lernejo de Dezajno (Dezajno, Komunikada Dezajno)
 Lernejo de Hotelo kaj Turisma Administrado

 Aliaĵoj 
La plej alta konstruaĵo sur la kampuso estas la Turo Li Ka Shing, nomita laŭ ĝia fondinto, Li Ka-shing. La Turo de Novigado de la Ĵokeklubo gastigas la Lernejon de Dezajno, kun diversaj fakoj kaj ŝancoj por bakalaŭraj kaj magistraj programoj pri komunikada dezajno, reklama dezajno (vida komunikado, grafika dezajno), produkta dezajno, media kaj interna arkitekturo, urba media dezajno, cifereca kaj interaga amaskomunikilaro, kaj pli.

La Politeknika Universitato de Honkongo havas sportteamojn en atletiko, futbalo, badmintono, skvaŝo, teniso, tabloteniso, basketbalo, handbalo, flugpilko, skermado, karateo, tekvondo, remado kaj naĝado.

Rimarkindaj eks-studentoj de la universitato inkluzivas filmreĝisoron Wong Kar-wai, mododesegniston Vivien Tam, kaj muzikiston Paul Wong.

 Bildaro 

 Referencoj 

 Eksteraj ligiloj 



Kategorio:Koordinatoj sur Vikidatumoj
Kategorio:Universitatoj en Ĉinio
Kategorio:Edukado en Honkongo